Foto: EPA Fransiya prezidenti Emmanuel Makron Le Figaro nashri talqini bo‘yicha Fransiyaning eng mashhur insonlari reytingida 34-o‘rinni egalladi. Reyting hammasi bo‘lib 50 kishidan iborat. 1-o‘rinni qo‘shiqchi va bastakor Jan-Jak Goldman, 2-o‘rinni aktyor Omar Si, 3-o‘rinni esa dzyudo bo‘yicha 2 karra Olimpiya chempioni Teddi Riner egalladi. Bu reytingni tuzuvchi FIFG instituti xodimlaridan biri Frederik Dabining ta’kidlashicha, siyosatchilar oldi o‘rinlarni boy berayotganlari oxirgi yillarda kuzatilayotgan tendensiya hisoblanadi. Le Figaro nashri bunday reytinglarni 30 yildan beri chop etib keladi.